钦定古今图书集成/明伦汇编/氏族典/第268卷 > 王益柔
## 钦定古今图书集成/明伦汇编/氏族典/第268卷 > 王益柔

按《宋史王曙传》：“曙子益柔，字胜之，为人伉直尚气，喜
论天下事，用荫至殿中丞。杜衍、丁度宣抚河东，使还，
以学术政事荐知介丘县。范仲淹未识面，以馆阁荐
之，除集贤校理，预苏舜钦秦邸会，醉作傲歌。张方平、
宋祁、王拱辰列状言益柔罪，黜监复州酒。久之，为开
封府推官、盐铁判官，出为两浙、京东西转运使。熙宁”
元年，入判度支审院，判吏部流内铨，直舍人院、知制
诰，迁龙图阁直学士、秘书监，知蔡、扬、亳州、江宁、应天
府，卒。